b'\n_START_ARTICLE_\nHelena\n_START_SECTION_\nZgodba\n_START_PARAGRAPH_\nHelena, mlada u\xc4\x8diteljica, dobi slu\xc5\xbebo v hriboviti vasi Bukovica, \xc4\x8deprav je na tihem hrepenela po odhodu v svet. Zaradi osamljenosti se na hitro in brez pomisleka poro\xc4\x8di z bogatim trgovcem Jo\xc5\xbeetom, zgolj zaradi \xc5\xbeelje po udobnem \xc5\xbeivljenju. Kmalu ugotovi, da je materialno bogastvo ne osre\xc4\x8duje. Hrepeni po prijateljstvu in ljubezni, duhovni sre\xc4\x8di, \xc4\x8desar ji mo\xc5\xbe, ki se posve\xc4\x8da le poslom, ne more dati. Trpljenje in ob\xc4\x8dutek osamljenosti se stopnjujeta, zato odide v Trst, kjer naklju\xc4\x8dno sre\xc4\x8da prijateljico iz \xc5\xa1olskih dni in ostane pri njej. Tu spozna tudi profesorja Poto\xc4\x8dnika, s katerim se zbli\xc5\xbea in zaplete. Ko morata prekiniti zvezo, saj sta oba poro\xc4\x8dena, Helena izgubi vso razsodnost. Popolnoma obupana se vrne domov, kjer zaradi posmehovanja dru\xc5\xbeine in Jo\xc5\xbeetovega novega razmerja z Rezo posku\xc5\xa1a narediti samomor, a ji ne uspe. Telesno in duhovno iz\xc4\x8drpana spet zbe\xc5\xbei v Trst. Za njo pride po\xc5\xa1ta, da se je Jo\xc5\xbee ponesre\xc4\x8dil in umrl. Za mo\xc5\xbeevo smrt krivi sebe, \xc4\x8de\xc5\xa1 da jo je bog kaznoval, ker je gre\xc5\xa1ila. Ponovno se vrne v Bukovico, kjer celotno premo\xc5\xbeenje prepi\xc5\xa1e na Jo\xc5\xbeetovega nezakonskega sina, vendar bo do njegovega osemnajstega leta s premo\xc5\xbeenjem upravljala sama. Helena je popolnoma resignirana, vendar bolj ko ne \xc5\xa1e vedno \xc5\xbeivotari.'